Приложение № 1 към Заповед РД №РД 09-654 от 17.08.2020 г.

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**Програма за развитие на селските райони за периода 2014-2020 г.**

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по**

|  |
| --- |
| **Процедура чрез подбор № BG06RDNP001-5.002 по подмярка 5.2 „Инвестиции за възстановяване на потенциала на земеделските земи и на селскостопанския производствен потенциал, нарушени от природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от Програма за развитие на селските райони за периода 2014-2020 г.** |

**Европейският земеделски фонд за развитие на селските райони**

**Европа инвестира в селските райони**

**СЪДЪРЖАНИЕ:**

Списък на съкращения: 3

Обяснителни бележки: 4

1. Наименование на програмата: 6

2. Наименование на приоритетната ос: 6

3. Наименование на процедурата: 7

4. Измерения по кодове: 7

5. Териториален обхват: 7

6. Цели на предоставяната безвъзмездна финансова помощ по процедурата и очаквани резултати: 7

7. Индикатори: 8

8. Общ размер на безвъзмездната финансова помощ по процедурата: 8

9. Минимален и максимален размер на допустимите за подпомагане разходи за конкретен проект: 9

10. Процент на съфинансиране: 9

11. Допустими кандидати: 9

11.1. Критерии за допустимост на кандидатите: 9

11.2. Критерии за недопустимост на кандидатите: 10

12. Допустими партньори: 11

13. Дейности, допустими за финансиране: 12

13.1: Допустими дейности: 12

13.2: Условия за допустимост на дейностите: 12

13.3: Недопустими дейности: 13

14. Категории разходи, допустими за финансиране: 13

14.1. Допустими разходи: 13

14.2. Условия за допустимост на разходите: 13

14.3. Недопустими разходи: 15

15. Допустими целеви групи (ако е приложимо): 15

16. Приложим режим на минимални/държавни помощи: 16

17. Хоризонтални политики: 16

18. Минимален и максимален срок за изпълнение на проекта: 16

19. Ред за оценяване на концепциите за проектни предложения: 16

20. Критерии и методика за оценка на концепциите за проектни предложения: 16

21. Ред за оценяване на проектните предложения: 17

21.1 Оценка на административно съответствие и допустимост: 17

21.2 Техническа и финансова оценка: 19

22. Критерии и методика за оценка на проектните предложения: 20

22.1 Критерии за подбор на проектни предложения 20

22.2 Методика за оценка на проектните предложения 21

23. Начин на подаване на проектните предложения/концепциите за проектни предложения: 22

24. Списък на документите, които се подават на етап кандидатстване: 23

24.1 Списък с общи документи: 23

24.2 Списък с документи, доказващи съответствие с критериите за подбор на: 25

25. Краен срок за подаване на проектните предложения: 25

26. Адрес за подаване на проектните предложения/концепциите за проектни предложения: 25

27. Допълнителна информация: 25

27.1 Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ 25

28. Приложения към Условията за кандидатстване: 28

# Списък на съкращения:

|  |  |
| --- | --- |
| **АЧС** | Африканска чума по свинете |
| **БАБХ** | Българска агенция по безопасност на храните |
| **БФП** | Безвъзмездна финансова помощ |
| **ВЕТИС** | Интегрирана информационна система на БАБХ |
| **ДПЖ** | Дребни преживни животни от рода на овцете и козите |
| **ДДС** | Данък върху добавената стойност |
| **ДФЕС** | Договор за функционирането на Европейския съюз |
| **ДФЗ-РА** | Държавен фонд „Земеделие“ – Разплащателна агенция |
| **ЕС** | Европейски съюз |
| **ЕСИФ** | Европейски структурни и инвестиционни фондове |
| **ЕЗФРСР** | Европейски земеделски фонд за развитие на селските райони |
| **ЗВД** | Закон за ветеринарномедицинската дейност |
| **ЗДДС** | Закон за данък върху добавената стойност |
| **ЗОП** | Закон за обществените поръчки |
| **ЗООС** | Закон за опазване на околната среда |
| **ЗПЗП** | Закон за подпомагане на земеделските производители |
| **ЗУСЕСИФ** | Закон за управление на средствата от Европейските структурни и инвестиционни фондове |
| **ИСУН 2020** | Информационна система за управление и наблюдение на средствата от ЕС в България 2020 |
| **КЕП** | Квалифициран електронен подпис |
| **МЗХГ** | Министерство на земеделието, храните и горите |
| **ОВ** | Официален вестник на ЕС |
| **ПРСР 2014 – 2020** | Програма за развитие на селските райони 2014 – 2020 г. |
| **ПМС** | Постановление на Министерски съвет |
| **РА** | Разплащателна агенция |
| **УО** | Управляващ орган |

# Обяснителни бележки:

|  |  |
| --- | --- |
| **Административни проверки** | Проверки съгласно условията и разпоредбите на чл. 48 от Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ, L 227/69 от 31 юли 2014 г.). |
| **Болести по животните** | Болестите, посочени в списъка на болести по животните, съставен от Световната организация за здравеопазване на животните, и/или в Регламент (ЕС) № 652/2014 на Европейския Парламент и на Съвета от 15 май 2014 година за установяване на разпоредби за управлението на разходите, свързани с хранителната верига, здравеопазването на животните и хуманното отношение към тях, здравето на растенията и растителния репродуктивен материал, за изменение на директиви 98/56/ЕО, 2000/29/ЕО и 2008/90/ЕО на Съвета, на регламенти (ЕО) № 178/2002, (ЕО) № 882/2004 и (ЕО) № 396/2005 на Европейския парламент и на Съвета, на Директива 2009/128/ЕО на Европейския парламент и на Съвета и на Регламент (ЕО) № 1107/2009 на Европейския парламент и на Съвета и за отмяна на решения 66/399/ЕИО, 76/894/ЕИО и 2009/470/ЕО на Съвета. |
| **Животновъден обект** | Всяко място, където временно или постоянно се отглеждат или настаняват животни, с изключение на ветеринарни клиники или амбулатории. |
| **Заразни болести** | Група заболявания, предизвикани от патогенни микроорганизми: вируси, бактерии, рикетсии, паразити и други заразни агенти, като общ техен признак е тяхната способност да предизвикат инфекциозен процес (инвазионен процес), да се предават верижно от заразени на здрави организми и при наличие на съответни условия да приемат епизоотично разпространение. |
| **Изкуствено създадени условия** | Всяко установено условие по смисъла на чл. 60 от Регламент (ЕС) № 1306/2013. |
| **Икономически размер на стопанство** | Размерът на земеделското стопанство, изразен в стандартен производствен обем. |
| **Икономическа жизнеспособност** | Генерирането на доходи от дейността, гарантиращи устойчивост на предприятието за периода на бизнес плана. |
| **Катастрофично събитие** | Непредвидено събитие, свързано с живата или неживата природа, предизвикано от човешка дейност, което води до съществени нарушения на системите за селскостопанско производство или на горските структури и като краен резултат причинява сериозни икономически щети на селскостопанския или горския сектор |
| **Независими оферти** | Оферти, подадени от лица, които не се намират в следната свързаност помежду си или спрямо кандидата, включително за и чрез физическите лица, които представляват съответното ЮЛ или участват в органите му на управление: а) едното участва в управлението на дружеството на другото;б) съдружници;в) съвместно контролират пряко трето лице;г) участват пряко в управлението или капитала на друго лице, поради което между тях могат да се уговарят условия, различни от обичайните;д) едното лице притежава повече от половината от броя на гласовете в общото събрание на другото лице;е) лицата, чиято дейност се контролира пряко или косвено от трето лице – физическо или юридическо;ж) лицата, едното от които е търговски представител на другото. |
| **Нередност** | Всяко нарушение на правото на ЕС или на българското законодателство, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза. |
| **Оперативни разходи** | Административните разходи и разходите, свързани с поддръжка и експлоатация на активите. |
| **Подмярка** | Съвкупност от дейности, спомагащи за прилагане приоритетите на ПРСР 2014 – 2020 г. |
| **Принос в натура** | Предоставяне на земя или друг недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ. |
| **Проверка на място** | Проверка по смисъла на Регламент (ЕС) № 809/2014. |
| **Птици**  | Включва кокошки, бройлери, пуйки, патици и гъски |
| **Публична финансова помощ** | Всеки обществен дял във финансирането на дейности, източник на който е бюджетът на държавата, на регионалните или местните власти, на Европейската общност, както и всеки подобен разход. Всеки дял във финансирането на дейности, чийто произход е бюджетът на обществени юридически лица или сдружения на една или повече регионални или местни власти по смисъла на Директива 2004/18/EО на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, доставки и услуги, ще се разглежда като обществен дял. |
| **Свине** | Животните от семейство „Suidae“, с изключение на диви свине. |
| **Стандартен производствен обем** | Стойността на продукцията, която отговаря на средната стойност за даден район за всеки един земеделски продукт, изчислена в евро по таблица съгласно приложение № 1 |
| **Съпоставими оферти** | Оферти, които отговарят на запитването за оферта на кандидата и съдържат:а) еднотипни основни технически характеристики – в случаите, когато се кандидатства за разходи за закупуване на машини;б) общо съпоставим капацитет на оборудването – в случаите, когато се кандидатства за разходи за закупуване на оборудване или производствени линии, съставени от различни машини, съоръжения и оборудване;в) количествено-стойностни сметки – в случаите, когато се кандидатства за разходи за извършване на строително-монтажни работи. |
| **Свръхкомпенсация** | Плащания по настоящата мярка, комбинирани с други финансови инструменти на национално равнище или на равнището на Съюза или с частни застрахователни схеми. |
| **Усложнена епизоотична обстановка** | Опасност от възникване или възникване на масово заболяване на животни от заразни болести. |

# 1. Наименование на програмата:

|  |
| --- |
| Програма за развитие на селските райони 2014-2020 г. (ПРСР 2014-2020) |

# 2. Наименование на приоритетната ос:

|  |
| --- |
| Подпомаганите проекти по подмярка 5.2 „Инвестиции за възстановяване на потенциала на земеделските земи и на селскостопанския производствен потенциал, нарушени от природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от Програма за развитие на селските райони за периода 2014-2020 г. допринасят за изпълнение на:**Приоритет № 3** „Насърчаване на добро организиране на хранителната верига, в т.ч. преработката и търговията със селскостопански продукти, хуманното отношение към животните и управлението на риска в селското стопанство“ и по-конкретно:**Приоритетна област 3Б** „Подпомагане на превенцията и управлението на риска на стопанствата“, както и за междусекторните цели в областта на иновациите и опазването на околната среда. |

# 3. Наименование на процедурата:

|  |
| --- |
| Процедура чрез подбор на проектни предложения по подмярка 5.2 „Инвестиции за възстановяване на потенциала на земеделските земи и на селскостопанския производствен потенциал, нарушени от природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от ПРСР 2014-2020 г. |

# 4. Измерения по кодове:

|  |
| --- |
| Неприложимо |

# 5. Териториален обхват:

|  |
| --- |
| Териториалният обхват на проектите по настоящата процедура е територията на Република България. |

# 6. Цели на предоставяната безвъзмездна финансова помощ по процедурата и очаквани резултати:

|  |
| --- |
| **Обосновка на подмярката**:Неблагоприятните климатични събития, природните бедствия и катастрофичните събития оказват силно въздействие върху селското стопанство, като в много случаи могат да доведат до затруднения в селскостопанското производство, водещи до значителни икономически щети. В този обхват попадат появата на масови заразни болести по селскостопанските животни с епизоотично значение, които значително зачестяват през последните години.Африканската чума по свинете (*African swine fever*) е едно от най-сериозните заболявания при домашните и дивите свине поради своите високи нива на смъртност, липсата на лечение и ваксина. Веднъж проникнало в дадена държава, заболяването има значително негативно въздействие върху националната, регионалната и международната търговия, поминъка на свиневъдите и ловното стопанство. Във връзка със създадената усложнена епизоотична обстановка поради заболяването, Българската агенция по безопасност на храните предприема редица мерки, включително периодични клинични прегледи във всички видове свиневъдни обекти, серологични и вирусологични изследвания на кръвни и органни проби от домашни и диви свине при съмнение за възникване на болестта, принудително умъртвяване и обезвреждане на инфектирани и контактни възприемчиви животни, обезщетяване на собствениците за евтаназирани животни, унищожаване на продукти от тях, повишаване на осведомеността на всички заинтересовани лица, ветеринарни лекари, фермери, ловци и др.През последните години в България са установени огнища и на други силно заразни болести като, високопатогенна инфлуенца по птиците, антракс, бруцелоза и чума по дребните преживни животни.Появата на силно заразни болести води до сериозни смущения в селскостопанското производство и да причини значителни икономически щети за земеделските стопани. **Цели и очаквани резултати:**Подпомагането по подмярката ще бъде насочено към възстановяване на производствения потенциал, нарушен от остро заразни заболявания по свинете, дребните преживни животни /овце и кози/ и птиците.Помощта е предназначена за възстановяване на онези компоненти от производствения потенциал на фермата, които са били повредени или унищожени в резултат на горепосочените събития |

# 7. Индикатори:

|  |
| --- |
| В съответствие с планираното изпълнение на ПРСР 2014-2020 г. по области с поставен акцент, реализираните проекти по настоящата процедура допринасят за постигането на следните показатели:**Област с поставен акцент 3Б:**1. Общо публични разходи (Показател О1)
2. Общ размер на инвестициите (Показател О2)
3. Брой на действията/операциите, получаващи подкрепа (Показател О3)

**Показатели за резултат:**1. Процент на стопанствата, които участват в схеми за управление на риска (Показател R5, Показател T7)

**Целеви показатели**:1. Брой на земеделските стопанства, които участват в схеми за управление на риска (Показател 0.4, Показател 0.9)

**ВАЖНО:****Информацията по посочените показатели се отчита общо в съответствие с постигнатият напредък по изпълнение на подмярката. Раздел № 8 „Индикатори“ от формуляра за кандидатстване в ИСУН 2020 не се попълва от кандидата.**  |

# 8. Общ размер на безвъзмездната финансова помощ по процедурата:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1. Общият размер на безвъзмездната финансова помощ по процедурата чрез подбор на проектни предложения по подмярка 5.2 „Инвестиции за възстановяване на потенциала на земеделските земи и на селскостопанския производствен потенциал, нарушени от природни бедствия, неблагоприятни климатични явления и катастрофични събития*“* възлиза на левовата равностойност на **8 000 000 евро**.

|  |  |  |
| --- | --- | --- |
| **Общ размер на безвъзмездна финансова помощ** | **Средства от Европейския земеделски фонд за развитие на селските райони (ЕЗФРСР)** | **Национално съфинансиране** |
| 8 000 000 евро(100 %) | 6 800 000 евро(85 %) | 1 200 000 евро(15 %) |
| 15 646 400 лева(100 %) | 13 299 440 лева(85 %) | 2 346 960 лева(15 %) |

1 |

# 9. Минимален и максимален размер на допустимите за подпомагане разходи за конкретен проект:

|  |
| --- |
| 1. Максималният размер на допустимите разходи за едно проектно предложение, представено от един кандидат е 1 955 800 лева.2. Максималният размер на общите допустими разходи по подмярката за периода на прилагане на ПРСР 2014 – 2020 г. не може да надвишава 1 955 800 лева, за кандидати земеделски стопани, които помежду си са предприятия партньори и/или свързани предприятия по смисъла на Закона за малките и средните предприятия (ЗМСП).3. По настоящата процедура няма изискване за минимален размер на безвъзмездната финансова помощ.**ВАЖНО:****4. В рамките на настоящата процедура кандидатите могат да подадат само едно проектно предложение.** |

# 10. Процент на съфинансиране:

|  |
| --- |
| 1. Финансовата помощ е в размер до 100% от допустимите за подпомагане разходи. |

# 11. Допустими кандидати:

## 11.1. Критерии за допустимост на кандидатите:

|  |
| --- |
| 1. За безвъзмездна финансова помощ по настоящата процедура могат да кандидатстватчастни земеделски стопани, които:а) са регистрирани по реда на Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.) преди 1 януари 2018 г.б) имат минимален икономически размер на стопанството към датата на подаване на проектното предложение, измерен в стандартен производствен обем (СПО), не по-малко от левовата равностойност на 8 000 евро;в) са собственици или ползватели на животновъдни обекти, в които се отглеждат свине, птици, овце и кози и които са регистрирани по реда на чл. 137 от Закона за ветеринарномедицинската дейност (ЗВД), преди 1 януари 2018 г. и отговарят на ветеринарномедицинските изисквания към животновъдните обекти; г) не са прекратявали извършването на селскостопанска дейност, свързана с отглеждането на животни, подпомагани по настоящата процедура, считано от 1 януари 2018 г. до момента на подаване на проектното предложение, с изключение на случаите когато дейността на кандидата е преустановена вследствие на настъпило обстоятелство, свързано с възникване на епизоотична обстановка, наложила унищожаване на отглежданите животни;д) са собственици/ползватели на животновъдни обекти засегнати от силно заразна болест и това е довело до унищожаване на животни, с което е установено най-малко 30% намаляване на СПО на цялото стопанство към момента на възникване на събитието;2. Икономическият размер на стопанството по т. 1, буква „б“, се изчислява по таблица съгласно Приложение № 1.3. Минималният икономически размер на стопанства по т. 1, буква „б“ се доказва от кандидатите земеделски стопани чрез представяне на декларация по образец съгласно Приложение № 2 през текущата стопанска година към момента на подаване на проектното предложение и:а) регистрация на обработваната от кандидата земя и отглежданите животни в Интегрираната система за администриране и контрол (ИСАК) илиб) документ, доказващ правно основание за ползване, регистрирано в съответната общинска служба по земеделие, на земеделските земи, които участват при изчисляването му, илив) вида на отглежданите култури от анкетните формуляри към анкетна карта на земеделския стопанин, съгласно регистрация по реда на Наредба № 3 от 1999 г.4. Минималният икономически размер на стопанството по т. 1, буква „б“ за кандидати, чиито животновъдни обекти са засегнати от усложнена епизоотична обстановка, може да се докаже чрез представяне на протокол за унищожаване/убиване на животните по образец, утвърден със заповед на изпълнителния директор на БАБХ към момента на възникване на събитието, като се вземат предвид броя на животните, които не са възстановени в животновъдния обект към датата на подаване на проектното предложение.5. Не е допустимо доказване на минималният стандартен производствен обем с намерения за засаждане/засяване през текущата стопанска година.**ВАЖНО:****6. В Раздел 24 „Списък на документи, които се подават на етап кандидатстване“ от Условията за кандидатстване са посочени документите, които трябва да бъдат представени, за да се удостовери допустимостта на кандидата. Условията, за които не е предвиден документ, се проверяват служебно.****7. В случаите по т. 4 се извършва служебна проверка в Интегрираната информационна система на БАБХ (ВетИС).****ВАЖНО:****8. Допустими за подпомагане са кандидати, в чиито животновъден обект/и е извършено унищожаване на животни поради усложнена епизоотична обстановка и са установени заразни болести, след 1 януари 2018 година, което е описано в протокол за унищожаване/убиване на животните по образец, утвърден със заповед на изпълнителния директор на БАБХ.** |

## 11.2. Критерии за недопустимост на кандидатите:

|  |
| --- |
| **Потенциалните кандидати не могат да участват** в процедурата за подбор на проекти и да получат безвъзмездна финансова помощ, в случай че:1.1. са осъдени с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;1.2. са осъдени с влязла в сила присъда, за престъпление, аналогично на тези по т. 1.1, в друга държава членка или трета страна;1.3. имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата, Столична община или към общината по седалището на кандидата или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган;1.4. е налице неравнопоставеност в случаите по чл. 44, ал. 5 от ЗОП;1.5. с акт на компетентен орган е установено, че:а) са представили документ с невярно съдържание, с който доказва декларираната липса на основания за отстраняване или изпълнението на критериите за подбор;б) не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор;1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;1.7. е налице конфликт на интереси, който не може да бъде отстранен;1.8. обявени са в несъстоятелност или в производство по несъстоятелност, или в процедура по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си, а в случай че кандидатът или участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;1.9. не са изпълнили разпореждане на Европейската комисия за възстановяване на предоставената им неправомерна и несъвместима държавна помощ.2. Основанията по т. 1.1, 1.2 и 1.7 се отнасят за лицата, които представляват кандидата съгласно регистъра, в който е вписан кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.3. Съответствието с изискванията по т. 1.1, 1.2, 1.3, 1.4, 1.5, 1.6, 1.7 и 1.9 се доказват при кандидатстване с декларация съгласно Приложение № 3.4. Точка 1.3 не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.5. Преди сключване на административния договор за предоставяне на безвъзмездна финансова помощ декларираните обстоятелства се доказват и се извършва проверка, относно същите:а) с официални документи, издадени от съответните компетентни органи - за обстоятелствата, за които такива документи се издават, или заверени копия от тях, като се спазват изискванията на чл. 2, ал. 1 от Закона за електронното управление;б) с декларации – за всички останали обстоятелства, които не са били декларирани на предходен етап, или когато е настъпила промяна във вече декларирани обстоятелства.6. По отношение обстоятелствата за отстраняване, посочени в чл. 54 от ЗОП кандидатът има право да представи доказателства, че е предприел мерки, които гарантират неговата надеждност съгласно чл. 56 от ЗОП, въпреки наличието на съответното основание за отстраняване.7. Не се дава предимство, а даденото предимство се отнема в случаите, когато бъде установено, че кандидат за подпомагане е създал изкуствено условията, необходими за получаване на това предимство, в противоречие с целите на европейското право и действащото законодателство в областта на селското стопанство. |

# 12. Допустими партньори:

|  |
| --- |
| Неприложимо |

# 13. Дейности, допустими за финансиране:

## 13.1: Допустими дейности:

|  |
| --- |
| 1. Допустими за подпомагане са инвестиции за възстановяване на производствения потенциал чрез закупуване на животни за разплод, както и за репопулация на засегнатите животновъдни обекти, в които са отглеждани свине, птици, овце и кози. |

## 13.2: Условия за допустимост на дейностите:

|  |
| --- |
| 1. Финансова помощ не се предоставя за проекти, включващи инвестиции, които не отговарят на разпоредбите на Закона за опазване на околната среда, Закона за биологичното разнообразие или/и Закона за водите.2. Подпомагането се предоставя само за дейности свързани със събития, които са официално признати от Компетентния органв страната и извършени след датата на официално признаване.3. Животновъдните обекти на кандидата са засегнати от силно заразна болест и това е довело до унищожаване на животни, с което е установено най-малко 30% намаляване на СПО на цялото стопанство към момента на възникване на събитието. 4. Животновъдните обекти трябва да отговарят на изискванията на Закона за ветеринарномедицинската дейност.5. Финансовата помощ, свързана с репопулация на съответното животновъдно стопанство отглеждащо свине, птици, овце и кози се предоставя за животни, с които се достига броя на животните налични в животновъдния обект към момента на тяхното унищожаването съгласно информация от БАБХ.6. Кандидатът не е получил подкрепа за дейностите включени в проектното предложение от други източници и не е налице свръхкомпенсация и двойно финансиране.7. За да подлежат на подпомагане кандидатите земеделски стопани представят бизнес план по образец съгласно Приложение № 4, който съдържа подробно описание на планираните инвестиции и дейности за 5-годишен период.8. Бизнес планът трябва да доказва икономическата жизнеспособност на проекта и стопанството за период от 5 години.9. Проектите се изпълняват върху имот – собственост на кандидата, а когато имотът не е собственост на кандидата, към проектите се прилага документ за ползване на имота за срок не по-малко от 6 години за кандидати микро-, малки или средни предприятия и 8 години за кандидати големи предприятия, считано от датата на подаване на проектното предложение.10. Дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство, се подпомагат само ако са представени съответните лицензи, разрешения и/или документ, удостоверяващ регистрацията.11. За животновъдните обекти следва да е издадено становище от БАБХ за разрешение за повторно въвеждане на животни в животновъдния обект към датата на подаване на проектното предложение, a когато документът не е наличен към датата на подаване на проектното предложение, кандидатът има задължението да го представи към датата на подаване на заявка за междинно/окончателно плащане.  |

## 13.3: Недопустими дейности:

|  |
| --- |
| 1. По процедурата не се предоставя подкрепа за загубите на доходи в резултат на ефектите от природни бедствия, неблагоприятни събития и катастрофични събития.2. По процедурата не се предоставя подкрепа за дейности, за които вече е получена финансова помощ.3. При оценка на дейностите, включени в проекта ще се извършва проверка на кандидата, дали същите не са подпомогнати по други мерки от ПРСР, чрез ЕФГЗ или друг източник на публични средства. |

# 14. Категории разходи, допустими за финансиране:

## 14.1. Допустими разходи:

|  |
| --- |
| 1. Разходи за закупуване на животни, предназначени за възстановяване на популацията в животновъдния обект/репопулация. 2. Общи разходи, свързани с консултантски услуги по подготовка на проекта. |

## 14.2. Условия за допустимост на разходите:

|  |
| --- |
| 1. Допустими за подпомагане са животни от различните видове и технологични групи - свине, овци, кози и птици, които съответстват като брой и цел на отглеждане на убитите/унищожени животни в животновъдния обект, описани в протокола за унищожаване/убиване на животните по образец, утвърден със заповед на изпълнителния директор на БАБХ. 2. Животните, допустими за подпомагане могат да бъдат на възраст различна от възрастта на убитите/унищожени животни. Изискването по т. 1, относно целта на отглеждане трябва да е в съответствие с представения бизнес план (Приложение № 4). 3.В случай, че кандидатът е получил финансова помощ под формата на обезщетение за унищожени/убити животни съгласно протокол утвърден със заповед на изпълнителния директор на БАБХ, финансовата помощ за закупуване на животни по настоящата процедура се определя като разлика между стойността на определените за допустими за подпомагане разходи по настоящата процедура и стойността на изплатеното обезщетение съгласно протокола за унищожаване/убиване на животните.4.Финансовата помощ по процедурата се предоставя под формата на  възстановяване на действително направени и платени допустими разходи.5. Не се подпомагат разходи, извършени преди подаването на проектното предложение независимо дали всички свързани с тях плащания са направени или не с изключение на разходите за консултантски услуги, извършени след 01.01.2014 г.6. Общите разходи по т. 2 от Раздел 14.1 „Допустими разходи“ не могат да надхвърлят 2 на сто от общия размер на допустимите разходи по проекта.7. Допустими за подпомагане са само основателни разходи, включени в проектното предложение. 8. Оценителната комисия извършва оценка на основателността на предложените за финансиране разходи, посочени в Раздел 14.1 „Допустими разходи“ чрез съпоставяне на предложените разходи с определените от РА референтни разходи за допустими за финансиране активи и услуги и/или сравняване на представени оферти.9. Списък с наименованията на категориите/технологични групи животни, за които са определени референтни разходи, е приложен към настоящите условия за кандидатстване - Приложение № 12.10. За всеки заявен за финансиране разход по т. 1 и т. 2 от Раздел 14.1 „Допустими разходи“, който към датата на подаване на проектното предложение е включен в списъка по т. 9, кандидатът представя една независима оферта, която съдържа наименованието на оферента, срока на валидност на офертата, датата на издаване на офертата, подпис и печат на оферента, подробни характеристики на животните, цена в левове или евро с посочен данък върху добавената стойност (ДДС). Оценителната комисия извършва съпоставка между размера на определения референтен разход и на предложения за финансиране от кандидата, като одобрява за финансиране разхода до по-ниския му размер.11. За всеки заявен за финансиране разход по т. 1 и т. 2 от Раздел 14.1 „Допустими разходи“, който към датата на подаване на проектното предложение не е включен в списъка по т. 9, кандидатът представя пазарно проучване с най-малко три съпоставими независими оферти, които съдържат наименование на оферента, срока на валидност на офертата, датата на издаване на офертата, подпис и печат на оферента, подробни характеристики на животните, цена в левове или евро с посочен ДДС. Кандидатът представя и запитване за оферта по образец съгласно приложение № 5, а когато не е избрал най-ниската оферта – писмена обосновка за мотивите, обусловили избора му. В тези случаи оценителната комисия извършва съпоставка между размера на разхода, посочен във всяка от представените оферти, като одобрява за финансиране разхода до най-ниския му размер, освен ако кандидатът е представил мотивирана обосновка за направения избор.12. В случаите по т. 10 и т. 11 оферентите, когато са местни лица, трябва да са вписани в търговския регистър, а оферентите – чуждестранни лица, следва да представят документ за правосубектност съгласно националното им законодателство. Изискването за вписване в търговския регистър не се прилага за Националната служба за съвети в земеделието и за физически лица, предоставящи услуги по т. 2 от Раздел 14.1 „Допустими разходи“.13. Когато за заявения за финансиране разход кандидатът е представил съпоставими оферти, независимо дали разходът е включен в списъка по т. 9, оценителната комисия извършва съпоставка между размера на разхода, посочен във всяка от представените оферти, и размера на определения референтен разход, като одобрява за финансиране разхода до най-ниския му размер. Когато кандидатът е представил мотивирана обосновка за направения избор, съпоставката се извършва между размера на определения референтен разход и размера на предложения за финансиране разход, като оценителната комисия одобрява за финансиране разхода до по-ниския му размер14. За разходите по т. 2 от Раздел 14.1 „Допустими разходи“, извършени преди датата на подаване на проектното предложение, кандидатите, които се явяват възложители по чл. 5 и 6 от ЗОП, при подаване на проектното предложение представят заверено от възложителя копие на всички документи от проведената обществена поръчка съгласно изискванията на ЗОП.15. За разходите по т. 2 от Раздел 14.1 „Допустими разходи“, извършени преди датата на подаване на проектното предложение, когато не надхвърлят праговете, определени в Постановление № 160 от 01.07.2016 г.кандидатите, които не се явяват възложители по чл. 5 и 6 от ЗОП, при подаване на проектното предложение представят документите по т. 11, както и договор с избрания изпълнител.16. Съгласно чл. 9ж от Закона за подпомагане на земеделските производители (ЗПЗП), за разходите по т. 2 от Раздел 14.1. „Допустими разходи“, които са допустими преди подаването на проектното предложение, кандидатите, различни от възложители по чл. 5 и 6 от ЗОП, трябва да проведат процедура за избор на изпълнител като изпратят на следния е- мейл адрес: rdd@mzh.government.bg на Управляващия орган по ПРСР 2014-2020 г. пакет документи за публикуване на публична покана на Единния информационен портал.17. За кандидати, които са възложители по чл. 5 и 6 от Закона за обществените поръчки, когато заявеният за финансиране разход не е включен в списъка по т. 9 към датата на подаване на проектното предложение, обосноваността на разходите се преценява чрез представяне на най-малко три съпоставими независими оферти, по които оферентите трябва да отговарят на изискванията по т. 12. 18. Кандидатите събират офертите по т. 17 чрез прилагане на принципа на пазарни консултации съгласно Закона за обществените поръчки, като публикуват на профила на купувача информация относно вида на инвестицията, която ще бъде заявена за финансиране, придружена от техническа спецификация с посочени минимални характеристики на животните.19. В случаите по т. 17, кандидатите представят към проектното предложение решение за определяне на стойността на разхода, за който кандидатстват, с включена обосновка за мотивите, обусловили избора му20.За кандидатите по т. 17 обосноваността на разхода може да се преценява чрез съпоставяне с определените референтни разходи.21. Минималното съдържание на офертите по т. 17 е наименование на оферента, срок на валидност на офертата, дата на издаване на офертата, подпис и печат на офертата, техническо предложение с подробни характеристики на животните, ценово предложение в лева или евро с посочен ДДС.**ВАЖНО**:**22. За разходи за доставки или услуги, в т.ч. съфинансирането от страна на бенефициента, без данък върху добавената стойност, на стойност равна или по-висока от 30 000 лв., бенефициентите, които не са възложители по чл. 5 и 6 от ЗОП провеждат процедура за избор на изпълнител по реда на ПМС № 160 от 01.07.2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от ЕСИФ, след сключване на административния договор. С оглед преценка за обоснованост на разходите, кандидатът представя оферти в съответствие с т. 10 или т.11.**  |

## 14.3. Недопустими разходи:

|  |
| --- |
| 1. Закупуване на оборудване, машини и съоръжения втора употреба;2. Данък върху добавена стойност (ДДС), с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал. 5 от ЗДДС;3. Оперативни разходи, вкл. разходи за поддръжка, наеми, застраховки;4. Банкови такси, разходи за гаранции, изплащане и рефинансиране на лихви; 5. Принос в натура; 6. Разходи, извършени чрез плащания в брой;7. Лихви и комисиони, печалба на лизинговата компания, разходи по лихви за рефинансиране, оперативни и застрахователни разходи по лизинговия договор, в случаите на финансов лизинг;8. За проектни предложения, за които са установени изкуствено създадени условия за получаване на помощта, с цел осъществяване на предимство в противоречие с целите на мярката;9. Общи разходи, извършени преди 01.01.2014 г.10. Разходи за извършване на строително - монтажни работи, софтуер, закупуване на земеделска техника, машини, съоръжения и оборудване.11. Разходи за достигане съответствие с нововъведените стандарти на ЕС.12. Разходи, за които кандидатът е получил подкрепа от други източници и е налице свръхкомпенсация и двойно финансиране. |

# 15. Допустими целеви групи (ако е приложимо):

|  |
| --- |
| 1. Земеделски стопани, регистрирани преди 1 януари 2018 г. и извършващи съответната животновъдна дейност преди тази дата, в животновъдни обекти пострадали от усложнена епизоотична обстановка, в които се отглеждат селскостопански животни от видовете - свине, птици ,овце и кози. |

# 16. Приложим режим на минимални/държавни помощи:

|  |
| --- |
| Неприложимо |

# 17. Хоризонтални политики:

|  |
| --- |
| 1. Изпълнението на дейностите по настоящата процедура следва да е в съответствие с политиката на ЕС за равенство между половете, недискриминация и устойчиво развитие.2. По настоящата процедура следва да е налице съответствие на проектните предложения със следните принципи на хоризонталните политики на ЕС:а) равнопоставеност и недопускане на дискриминацията - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в настоящите условия, независимо от техния пол, етническа принадлежност или увреждания.б) устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях. 3. В т. 11 от Формуляра за кандидатстване в ИСУН 2020, кандидатите следва да аргументират как предложените дейности съответстват и допринасят за реализиране на хоризонталните политики. Прилагането на заложените в проекта принципи ще се проследява на етап изпълнение на проектното предложение. |

# 18. Минимален и максимален срок за изпълнение на проекта:

|  |
| --- |
| 1. Одобреният проект се изпълнява в срок до 24 месеца от датата на сключване на административния договор за предоставяне на финансова помощ..2. Крайният срок за изпълнение на дейноститепо административния договор не може да бъде по - късен от 15 септември 2023 г. |

# 19. Ред за оценяване на концепциите за проектни предложения:

|  |
| --- |
| Неприложимо |

# 20. Критерии и методика за оценка на концепциите за проектни предложения:

|  |
| --- |
| Неприложимо |

# 21. Ред за оценяване на проектните предложения:

|  |
| --- |
| 1. Оценката на проектните предложения се извършва при спазване на реда, определен в ЗПЗП, ЗУСЕСИФ, ПМС № 162/2016 г. и приложимото европейско законодателство.2. Оценката и класирането на проектните предложения по настоящата процедура се извършват от оценителна комисия, назначена с акт на изпълнителния директор на Държавен фонд „Земеделие“ – Разплащателна агенция (ДФЗ-РА).3. Оценката на проектните предложения включва:**a) Етап: Оценка на административното съответствие и допустимостта;****б) Етап: Техническа и финансова оценка.** |

## 21.1 Оценка на административно съответствие и допустимост:

|  |
| --- |
| 1. В процеса на оценка на административно съответствие и допустимост на проектните предложения по процедурата, ще се извършват следните проверки: а) проектното предложение отнася ли се за обявената процедура за подбор на проекти;  б) представени ли са всички документи, посочени в Раздел 24 „Списък на документите, които се подават на етап кандидатстване“ и попълнени ли са съгласно изискванията;в) съответствие на кандидатите, дейности и разходите с критериите за допустимост;г) основателни ли са заявените за подпомагане разходи.2. Оценката за административно съответствие и допустимост се извършва във основа на критериите съгласно Приложение № 6 към Условията за кандидатстване.3. Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка.4. Като част от проверката за административно съответствие и допустимост оценителната комисия може да извърши посещение и/или проверка на място за установяване на фактическото съответствие с представените документи, като:а) се изпраща уведомление до бенефициента за датата на предстоящата проверка и посещението/проверката на място се извършва в присъствието на кандидата или упълномощен негов представител;б) след приключване на посещението/проверката на място служителят/ите на ДФЗ - РА съставя/т протокол с резултатите от посещението/проверката и го представя/т за подпис на кандидата или на упълномощен негов представител, който има право да напише в протокола обяснения и възражения по направените констатации;в) екземпляр от протокола по буква „б“ се предоставя на кандидата или на упълномощен негов представител веднага след приключване на посещението/проверката на място; г) в случай че кандидатът или упълномощен негов представител не е открит при извършване на посещението/проверката на място или възпрепятства/попречи извършването на посещение на място/проверката на място, оценителните комисии уведомяват кандидата, като му изпращат копие от протокола чрез ИСУН 2020;д) в едноседмичен срок от получаването на протокола по буква „г“ за посещението на място кандидатът може писмено чрез ИСУН 2020 да направи възражения и да даде обяснения по направените констатации пред изпълнителния директор на ДФЗ - РА. 5. Когато при проверките се установи липса на документи или друга нередовност, комисията по чл. 33 от ЗУСЕСИФ изпраща на кандидата уведомление чрез ИСУН 2020 за установените липси/нередовности и определя 15 - дневен срок за тяхното отстраняване. 6. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.7. След приключване на оценката на административното съответствие и допустимостта, на интернет страницата на ДФЗ - РА ([www.dfz.bg](http://www.dfz.bg)) и в ИСУН 2020 се публикува списък с проектните предложения, които не се допускат до техническа и финансова оценка с посочени основанията за това. За недопускането се съобщава на всеки от кандидатите, включени в списъка по предходното изречение, по реда чл. 22, ал. 3 от ЗУСЕСИФ..8. Кандидатите, чиито проектни предложения не са допуснати до техническа и финансова оценка могат да подадат възражения пред изпълнителния директор на ДФЗ - РА в едноседмичен срок от съобщението на електронната страница на ДФЗ-РА относно оценката на административното съответствие и допустимостта.9. Процедурата за разглеждане на възраженията протича по реда на чл. 18 от ПМС № 162/2016 г. Когато кандидатът не подаде възражение проектното предложение се включва в списъка на предложените за отхвърляне проектни предложения. 10. Кандидатът може по всяко време да оттегли изцяло или частично проектното предложение или приложените към него документи като подаде писмено искане до изпълнителния директор на ДФЗ - РА на хартиен носител. Това обстоятелство се отбелязва в ИСУН 2020 от потребител на системата със съответните права. Оттеглянето поставя кандидата в положението, в което се е намирал преди подаването на оттеглените документи или на част от тях. 11.В случай, че кандидат е подал повече от едно проектно предложение в рамките на една процедура, на оценка подлежи единствено последното подадено по време проектно предложение. С подаване на всяко следващо проектно предложение в срока на обявения прием, предходно подаденото проектно предложение по същата процедура се счита за оттеглено.12. Когато кандидатът е уведомен от съответната оценителна комисия за случаи на несъответствия и/или нередовности в документите в проектното предложение, или когато при проверката/посещението на място се установи нередовност, не се разрешава оттегляне по отношение на частите на тези документи, засегнати от нередовността, а когато кандидатът е уведомен за намерението на съответната оценителна комисия да извърши проверка/посещение на място, не се разрешава оттегляне на цялото проектно предложение или на части от него. В тези случаи съответната оценителна комисия писмено уведомява кандидата за решението си по направеното искане за оттегляне.13. При оттегляне изцяло на проектно предложение, което не попада в обхвата на т. 12, изпълнителният директор на ДФЗ - РА прекратява образуваното пред него административно производство, а кандидатът има право да подаде ново проектно предложение~~,~~ в случай че е обявена нова процедура за подбор по подмярката.14. Проектното предложение може да бъде поправяно по всяко време след подаването само в случай на очевидни грешки, признати от оценителната комисия. Искането за извършване на поправка се подава от кандидата или упълномощено от него лице чрез ИСУН 2020.15. Поправката в проектното предложение се извършва от съответната оценителна комисия до приключване на работата ѝ, а след решение за предоставяне на БФП - от определени от изпълнителния директор на ДФЗ - РА служители. 16. За очевидни грешки се признават тези, които могат да бъдат непосредствено установени при техническа проверка на информацията, съдържаща се в документите към проектното предложение при условие, че кандидатът е действал добросъвестно.17. Не се допуска поправяне на проектното предложение и представените от кандидата документи към него извън хипотезата по т. 14. 18. Когато е допуснато частично оттегляне, новите обстоятелства не се вземат под внимание, ако водят или биха довели до увеличаване на определения от съответната оценителна комисия брой точки по критериите за подбор или спазване на критерий за допустимост на кандидат и критерий за финансиране на проекта.19. Оценителната комисия може да извършва корекции в бюджета на проектно предложение, в случай че при оценката се установи:а) наличие на недопустими дейности и/или разходи;б) несъответствие между предвидените дейности и видовете заложени разходи;в) дублиране на разходи;г) неспазване на други условия за допустимост в настоящите условия за кандидатстване;д) неоснователност на разходите.20. Корекциите по т. 19, б. „б“ и „в“ се извършват след изискване на допълнителна пояснителна информация от кандидата.21. Корекциите по т. 19 не могат да водят до:а) увеличаване на размера или на интензитета на безвъзмездната финансова помощ, предвидени в подаденото проектно предложение;б) невъзможност за изпълнение на целите на проекта или на проектните дейности;в) подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕСИФ. |

## 21.2 Техническа и финансова оценка:

|  |
| --- |
| 1. Техническата и финансова оценка се извършва само за проектните предложения, които са преминали успешно оценка на административното съответствие и допустимостта.2. Техническата и финансова оценка на проектните предложения по процедурата се извършва по критерии за подбор съгласно Раздел № 22.1 „Критерии за подбор на проектни предложения“, Раздел № 22.2 „Методика за оценка на проектни предложения“ и указанията, в Приложение № 7 към Условията за кандидатстване.3. Когато при оценката се установят обстоятелства, които изискват допълнителна пояснителна информация, комисията изпраща на кандидата уведомление чрез ИСУН 2020 и определя срок за представяне на информацията.4. Допълнителна информация може да бъде предоставена само по искане на оценителната комисия, като информацията не следва да съдържа елементи, водещи до подобряване на първоначалното проектно предложение или биха оказали влияние върху тежестта на критериите за подбор.5. При непредставяне на изисканата допълнителна информация или разяснения в срок проектното предложение може да бъде отхвърлено само и единствено на това основание или съответно да получи по-малък брой точки.6. Всяка информация, предоставена извън официално изисканата от оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване качеството на първоначалното проектно предложение.**ВАЖНО:****7. В процеса на техническа и финансова оценка председателят на комисията осигурява единен подход при прилагане на критериите за подбор, посочени в Раздел 22 „Критерии и методика за оценка на проектни предложения“.** |

# 22. Критерии и методика за оценка на проектните предложения:

## 22.1 Критерии за подбор на проектни предложения

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |
| --- | --- | --- | --- | --- |
| **№** | **Приоритет** | **Критерий за подбор** | **Минимално изискване** | **Максимален****брой точки** |
| 1. | **Проектни предложения, за стопанства претърпели по – големи щети в резултат на силно заразна болест** | **Максимален брой точки по Приоритет № 1** | **60** |
| * 1. Проектни предложения на кандидати, при които в резултат на силно заразна болест е установено намаляване на СПО на цялото стопанство към момента на възникване на събитието.
 | Над 50 до 70 на сто намаляване на СПО на цялото стопанство към момента на възникване на събитието в резултат на унищожени (убити) животни. | 20 |
| Над 70 до 90 на сто намаляване на СПО на цялото стопанство към момента на възникване на събитието в резултат на унищожени (убити) животни. | 40 |
| Над 90 на сто намаляване на СПО на цялото стопанство към момента на възникване на събитието в резултат на унищожени (убити) животни. | 60 |
| 2. | **Проектни предложения, при които е налице максимално въздействие на инвестицията върху възстановяването на земеделския потенциал** | **Максимален брой точки по Приоритет № 2** | **40** |
| 2.1 Проектни предложения, при които е налице максимално въздействие на инвестицията върху възстановяването на земеделския потенциал | 2.1.1.С инвестициите включени в проектното предложение се увеличава производствения потенциал на стопанството измерен в СПО с най – малко 10 на сто спрямо датата на подаване на проектното предложение.  | 10 |
| 2.1.2. С инвестициите включени в проектното предложение се увеличава производствения потенциал на стопанството измерен в СПО с най – малко 30 на сто спрямо датата на подаване на проектното предложение. | 20 |
| 2.1.3. С инвестициите включени в проектното предложение се увеличава производствения потенциал на стопанството измерен в СПО с най – малко 50 на сто спрямо датата на подаване на проектното предложение. | 30 |
| 2.1.4. Дейностите по проектното предложение ще се извършат до 12 месеца от сключване на административния договор | 10 |
| 2.1.5. Дейностите по проектното предложение ще се извършат до 18 месеца от сключване на административния договор | 5 |
| **Максимален брой точки** | **100** |

 |

## 22.2 Методика за оценка на проектните предложения

|  |
| --- |
| 1. Подпомагат се проектни предложения, получили най-малко 10 точки съгласно критериите за подбор на проекти.2. При наличие на проектни предложения, получили еднакъв брой точки по критериите за подбор на проекти, за които е наличен частичен разполагаем бюджет, ще бъде предоставено предимство за проектни предложения, по които е заявен по-малък размер разходи.3. Оценката на проектните предложения по критерий за оценка 1.1 от Раздел 22.1. „Критерии за оценка на проектни предложения“ се извършва като се определя СПО на цялото стопанство към момента на възникване на събитието и СПО на умъртвените/унищожени животни, описани в протокола на БАБХ във връзка с минималните изисквания посочени т. 22.1 „Критерии за подбор на проектни предложения“. Изчисляване на икономическия размер на земеделското стопанство на кандидата се извършва в съответствие т. 3 от раздел 11.1. „Критерии за допустимост на кандидатите“. За земеделските култури се вземат само площите, които са били засадени.4. Оценката на проектните предложения по критерий за оценка 2.1.1, 2.1.2 и 2.1.3 от Раздел 22.1. „Критерии за оценка на проектни предложения“ се извършва като се определя СПО на цялото стопанство на кандидата, с включени всички налични животни към датата на подаване на проектното предложение като се взима предвид СПО формиран от броя на заявените за подпомагане животни включени в проектното предложение във връзка с минималните изисквания посочени т. 22.1 „Критерии за подбор на проектни предложения“. Данните за заявените за закупуване животни се взима от Приложение № 9 „Таблица за допустимите инвестиции“. За земеделските култури се вземат само площите, които са били засадени.5. Оценка на проектни предложения по критерии за подбор № 2.1.4 и 2.1.5 се извършва, съгласно посочените от кандидата данни в раздел III „Дейностите по проектното предложение“ от Приложение № 8 „Основна информация за проектното предложение“, във връзка с минималните изисквания посочени т. 22.1 „Критерии за подбор на проектни предложения“. |

# 23. Начин на подаване на проектните предложения/концепциите за проектни предложения:

|  |
| --- |
| 1. Кандидатстването се извършва единствено чрез електронно подадено проектно предложение в ИСУН 2020. 2. С квалифициран електронен подпис, наричан по-нататък „КЕП“, лице с право да представлява кандидата подписва единствено електронния формуляр, което удостоверява достоверността на всички приложени документи. Кандидатът подписва формуляра с валиден КЕП към датата на кандидатстване с титуляр и автор - физическото лице, което е представител на кандидата или КЕП с титуляр кандидата, като автор на подписа в този случай следва да е представителя на кандидата. Когато кандидатът се представлява от няколко лица заедно, формулярът се подписва от всяко от тях с КЕП. Когато проектното предложение се подава от упълномощено лице, се прилага изрично нотариално заверено пълномощно и формулярът се подписва с КЕП на упълномощеното лице. 3. Документите се прилагат към формуляра за кандидатстване във формат „рdf“, „xls“ или друг формат, указан в Раздел 24 „Списък на документите, които се подават на етап кандидатстване“. Оригиналите на документите се съхраняват от кандидата/бенефициента и се представят при поискване.4. Документите, приложени към формуляра за кандидатстване, както и тези, представени от кандидатите/бенефициентите в резултат на допълнително искане от Оценителната комисия, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон (обн., ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.5. Кандидатът трябва да посочи електронен адрес, който да е асоцииран към профила му в ИСУН2020 и не трябва да се променя в периода на кандидатстване и оценка.6. Кореспонденцията и уведомленията във връзка с оценката на проектното предложение се осъществяват през ИСУН 2020 чрез електронния профил на кандидата.7. За дата на получаване на кореспонденцията и уведомленията се счита датата на изпращането им чрез ИСУН 2020. Сроковете започват да текат за кандидатите/бенефициентите от изпращането на съответната кореспонденция и уведомление от оценителната комисия в ИСУН 2020.**Важно е кандидатите да разполагат винаги с достъп до имейл адреса, към който е асоцииран профила в ИСУН 2020.**8. От кандидатите/бенефициентите не може да се изисква представяне на документи, когато обстоятелствата в тях са достъпни чрез публичен регистър или когато информацията или достъпът до нея се предоставя от компетентния орган на МЗХГ по служебен път.9. Не се изисква представяне на документи, които вече са предоставени и срокът им на валидност не е изтекъл.10. Проектното предложение може да бъде подадено и при липса и/или нередовност, но само когато те се отнасят за документи, които не променят качеството на проектното предложение и това изрично е отбелязано срещу съответния документ в Раздел 24 „Списък на документите, които се подават на етап кандидатстване“.11. Допълнителна пояснителна информация или документ от кандидатите относно декларираните обстоятелства и представените документи може да бъде предоставена само по искане на оценителната комисия. |

# 24. Списък на документите, които се подават на етап кандидатстване:

## 24.1 Списък с общи документи:

|  |
| --- |
| 1. Нотариално заверено изрично пълномощно - в случай че документите не се подават лично от кандидата. Представя се във формат „pdf” или „jpg”.2. Декларация по чл. 25, ал. 2 от ЗУСЕСИФ (Приложение № 3) с подпис/и и сканирана във формат „pdf“ или „jpg“. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 5 от Раздел 21.1).*3. Основна информация за проектното предложение по образец (Приложение № 8), представя се във формат „xls/xlsx“, а когато проектното предложение се подава от упълномощено лице се представя и във формат „pdf“ или „jpg“, подписана и сканирана от кандидата.4. Таблица за допустими инвестиции по образец (Приложение № 9), представя се във формат „xls/xlsx“, а когато проектното предложение се подава от упълномощено лице се представя и във формат „pdf“ или „jpg“, подписана и сканирана от кандидата.5. Декларация за изчисление на минималния стандартен производствен обем на стопанството по образец (Приложение № 2) във формат „pdf”, подписанa и сканиранa от кандидата.6. Декларация по чл. 4а, ал. 1 от ЗМСП (по образец, утвърден от министъра на икономиката) с подпис/и, печат и сканирана във формат „pdf“ или „jpg“ (Приложение № 10) – не се прилага от кандидати, които не попадат в категория МСП. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 5 от Раздел 21.1).*7. Бизнес план по образец (Приложение № 4) във формат „xls/xlsx”, а когато проектното предложение се подава от упълномощено лице и сканиран във формат „pdf“ или „jpg“, подписан на всяка страница от кандидата*.*8. Писмена обосновка за мотивите, обусловили избора (важи в случаите по т. 11 от Раздел 14.2 „Условия за допустимост на разходите“). Представя се във формат „pdf“ или „jpg”.9. Една независима оферта, която съдържа наименованието на оферента, срока на валидност на офертата, датата на издаване на офертата, подпис и печат на оферента, подробни характеристики на животните, цена в левове или евро с посочен данък върху добавената стойност (ДДС). Представя се във формат „pdf“, „jpg”, „rar” или „zip“, или електронно подписани с КЕП от оферента.10. Най-малко три съпоставими независими оферти, които съдържат наименование на оферента, срока на валидност на офертата, датата на издаване на офертата, подпис и печат на оферента, подробни физически характеристики на животните, цена, определена в левове или евро с посочен ДДС, ведно с направени от кандидата запитвания за оферти съгласно Приложение № 5. Представя се във формат „pdf“, „jpg”, “rar” или „zip“ или електронно подписани с КЕП от оферента.11. Номерирано в долния десен ъгъл копие на документация за възложената обществена поръчка за изпълнение на дейностите по проекта, ведно с договора с избрания изпълнител с подробно описание на дейностите, сроковете и стойностите, предмет на договора“- важи в случай, че проектът включва предварителни разходи (*по т. 2 от Раздел 14.1 „Допустими разходи“),* извършени преди подаване на заявлението за подпомагане от кандидат, който се явява възложител по чл. 5 и  6 от ЗОП. Представят се във формат „pdf”, “jpg”, “rar” или „zip”.11. Копие на протокол за унищожаване/убиване на животни по образец на изпълнителния директор на БАБХ, доказващ унищожаване/убиване на животни, издаден от БАБХ. Представя се във формат „pdf“ или „jpg”. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 5 от Раздел 21.1).*12.Предварителни или окончателни договори за услуги, попадащи в обхвата на общите разходи, в случаите при които съответните разходи не надхвърлят праговете, определени в Постановление № 160 от 01.07.2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от ЕСИФ. Представя се във формат „pdf“ или „jpg”. 13. Документ от БАБХ разрешаващ повторно въвеждане на животни в животновъдния обект. Представя се във формат „pdf“ или „jpg”. *(когато документът не е наличен към датата на подаване на проектното предложение, кандидатът има задължението да го представи към датата на подаване на заявка за междинно/окончателно плащане)*.14. Документ за собственост на земя и/или друг вид недвижими имоти, обект на дейностите по проекта, а когато имотът не е собственост на кандидата, се прилага документ за ползване на имота за срок не по-малко от 6 години за кандидати микро-, малки или средни предприятия и 8 години за кандидати големи предприятия, считано от датата на подаване на проектното предложение. Представя се във формат „pdf“ или „jpg“ (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 5 от Раздел 21.1).*15. Удостоверение за регистрация на животновъден обект по смисъла на чл. 137 от Закона за ветеринарномедицинската дейност за година, предхождаща годината на кандидатстването. (Документът се представя само, когато не е осигурен служебен достъп до информацията) (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 5 от Раздел 21.2).* Представя се във формат "pdf" или "jpg";16. Номерирано в долния десен ъгъл копие на документация за проведена процедура за избор на изпълнител по реда на ПМС № 160/2016 г. за изпълнение на дейностите по проекта, извършени преди подаване на проектното предложение, ведно с договора с избрания изпълнител с подробно описание на дейностите, сроковете и стойностите, предмет на договора (изисква се, в случай че проектът включва разходи по т. 2 от Раздел 14.1.„Допустими разходи“, извършени преди подаване на проектното предложение от кандидат, различни от възложител по чл. 5 и 6 от ЗОП). Представя се във формат „pdf“ или „jpg“ или „rar” или „zip;17. Документ за собственост или документ, доказващ правно основание за ползване, регистрирано в съответната общинска служба по земеделие, на земеделските земи, които участват при изчисляването му. Представя се във формат „pdf” или „jpg” или „zip” или „rar”. (ако е приложимо);18. Решение на компетентния орган на юридическото лице за кандидатстване по реда на настоящите условия за кандидатстване. Представя се във формат „pdf” или „jpg”. (Не се изисква от кандидати еднолични дружества с ограничена отговорност);**ВАЖНО:*****19. Когато документите се подават от изрично упълномощено лице, то тези по т. 3, 4 и 7 се прилагат подписани и подпечатани от кандидата и сканирани във формат „pdf“ или „jpg“, както и във формат „xls“ или „xlsx“.***  |

## 24.2 Списък с документи, доказващи съответствие с критериите за подбор на проекти:

|  |
| --- |
| Неприложимо.  |

# 25. Краен срок за подаване на проектните предложения:

|  |
| --- |
| 1. Крайният срок за подаване на проектни предложения по процедурата е 17:30 часа на 20.10.2020 г.2. Кандидат в процедурата може да иска разяснения по документите по условията за предоставяне на финансова помощ в срок до три седмици преди изтичането на срока за кандидатстване на електронен адрес: rdd@mzh.government.bg или чрез ИСУН 2020. Разясненията се утвърждават от ръководителя на УО или оправомощено от него лице. Разясненията се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на [електронната страница](http://www.mzh.government.bg/mzh/bg/Home.aspx) на МЗХГ и в ИСУН 2020 в срок до две седмици преди изтичането на срока за кандидатстване.3. В рамките на настоящата процедура кандидатите могат да подадат само едно проектно предложение при съобразяване на изискванията по раздел 9 Минимален и максимален размер на допустимите за подпомагане разходи за конкретен проект от настоящите условия за кандидатстване. В случай че един и същи кандидат е подал повече от едно проектно предложение, оценителната комисия разглежда само последното постъпило проектно предложение, а предходните се считат за оттеглени. |

# 26. Адрес за подаване на проектните предложения/концепциите за проектни предложения:

|  |
| --- |
| Проектните предложения по настоящата процедура се подават изцяло по електронен път чрез ИСУН2020 на следния интернет адрес: https://eumis2020.government.bg. |

# 27. Допълнителна информация:

|  |
| --- |
| Настоящите условия за кандидатстване могат да бъдат изменяни при условията на чл. 26, ал. 7 от ЗУСЕСИФ. |

## 27.1 Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ

|  |
| --- |
| 1. Изпълнителния директор на ДФ „Земеделие“ - Разплащателна агенция издава мотивирано решение, с което отказва предоставянето на безвъзмездна помощ по отношение на всеки от кандидатите, включен в списъка на предложените за отхвърляне проектни предложения и основанията за отхвърлянето им в срок до 10 дни от одобрение на доклада на оценителната комисия. 2. При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи.3. С поканата ще бъдат изискани следните документи:а) Удостоверение от Националната агенция за приходите за липса на задължения на кандидата (издадено след датата на получаване на поканата за сключване на договор) – оригинал или копие, заверено от кандидата; илиУдостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година - оригинал или копие, заверено от кандидата; или Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения - оригинал или копие, заверено от кандидата.**ВАЖНО:** **Кандидатът следва да предостави един от документите по б. „а“ единствено в случаите, когато в резултат на извършена служебна проверка от страна на ДФЗ-РА е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕСИФ.** б) Удостоверение за липса на задължения към общината по постоянен адрес или съответно седалището на кандидата (издадени не по-рано от 6 месеца преди датата на представянето им) – оригинал или копие, заверено от кандидата;От Удостоверенията по букви „а/“ и „б/“ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година и не повече от 50 000 лв.Кандидат, който видно от Удостоверенията по букви „а“ и „б“ има задължения повече от 1 на сто от сумата на годишния общ оборот за последната приключена финансова година има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.в) Свидетелство за съдимост на всички лица, с право да представляват кандидата (независимо от това дали заедно и/или поотделно, и/или по друг начин), издадено не по-рано от 6 месеца преди датата на представянето му - оригинал или копие, заверено от кандидата – представя се в случай, че не може да се направи служебна проверка;Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.г) Заявление за профил за достъп на ръководител на бенефициента до ИСУН 2020 (Приложение към Условията за изпълнение) д/ Удостоверение от органите на Изпълнителна агенция "Главна инспекция по труда" във връзка с обстоятелствата по чл. 54, ал.1, т. 6 от ЗОП - оригинал или копие, заверено от кандидата.е) Документ, издаден от обслужващата банка за банковата сметка на кандидата, по която ще бъде преведена финансовата помощ, получена по реда на тези указания. 4. Посочените документи се представят от одобрените кандидати при сключване на административните договори за предоставяне на безвъзмездна финансова помощ като, преди представяне на договорите за подпис, ще се извършва проверка за съответствие на кандидатите с изискванията на чл. 25, ал. 2 от Закона за управление на средствата от Европейските структурни и инвестиционни фондове въз основа на представените документи. 5. Срокът за представяне на посочените документи е 30 дни, считано от датата на получаване на поканата.6. Преди сключване на административен договор, ДФЗ-РА извършва проверка на декларираното от одобрените кандидати обстоятелство, касаещо неизпълнено разпореждане за възстановяване вследствие на предходно решение на Европейската комисия, с което дадена помощ се обявява за незаконосъобразна и несъвместима с общия пазар. Проверката е на база информация в Публичния регистър на ЕК http://ec.europa.eu/competition/elojade/isef/index.cfm?clear=1&policy\_area\_id=3): проверка по вид решение – отрицателно решение с възстановяване.7. Когато при извършване на проверката по същество на представените от кандидатите документи при сключване на административния договор за предоставяне на безвъзмездна финансова помощ, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният брой кандидати от резервния списък (в случай че такъв е съставен) по поредността на класирането им, до изчерпване на общия наличен бюджет по процедурата. 8. Ако кандидат по одобрен за финансиране проектно предложение откаже сключване на административен договор за предоставяне на безвъзмездна финансова помощ, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им.9. Изпълнителният директор на Разплащателната агенция взема мотивирано решение за отказ за предоставяне на безвъзмездна финансова помощ в следните случаи:а) за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;б) при несъгласие на кандидата да сключи административен договор за предоставяне на БФП;в) на кандидат, който не отговаря на условията на чл. 25, ал. 2 от ЗУСЕСИФ или непредставяне на документите по т. 3;г) в случаите по чл. 9д от ЗПЗП.10. При подписване на административен договор за безвъзмездна финансова помощ, бенефициентът подписва Декларация по чл. 25, ал. 2 от ЗУСЕСИФ и чл. 7 от ПМС № 162/2016, при настъпила промяна в декларираните при кандидатстване обстоятелства приложение към Административния договор за предоставяне на безвъзмездна финансова помощ.11. Уведомяването на отхвърлените и одобрените кандидати за сключване на административни договори за предоставяне на безвъзмездна финансова помощ се извършва чрез ИСУН 2020. Разплащателната агенция не носи отговорност ако, поради грешни и/или непълни данни за кореспонденция, предоставени от самите кандидати, те не получават кореспонденцията с ДФЗ-РА.12. Всеки кандидат може да подаде до ДФЗ-РА сигнал за предоставяне на невярна и/или подвеждаща информация от кандидати в процедури по предоставяне на БФП по ПРСР 2014-2020 и/или от бенефициентите на безвъзмездна финансова помощ по ПРСР 2014-2020, които при изпълнение на договор, сключен по проектно предложение финансиран от ЕЗФРСР, предоставят невярна и /или подвеждаща информация за вписване в регистъра и проверка. |

# 28. Приложения към Условията за кандидатстване:

|  |
| --- |
| Приложение № 1: Таблица за изчисление на СПО;Приложение № 2: Декларация за минимален икономически размер на стопанството;Приложение № 3: Декларация по чл. 25, ал. 2 от ЗУСЕСИФ;Приложение № 4: Бизнес план;Приложение № 5: Образец на запитване за оферта;Приложение № 6: Контролен лист ОАСД;Приложение № 7: Контролен лист ТФО;Приложение № 8: Основна информация за проектното предложение;Приложение № 9: Таблица за допустимите инвестиции;Приложение № 10: Декларация МСП;Приложение № 11: Инструкции за попълване на електронния формуляр.Приложение № 12: Списък с видове животни, за които са определени референтни разходи. |